**Likumprojekta**

**“Grozījumi Veterinārmedicīnas likumā”**

**sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks  | Likumprojekta “Grozījumi Veterinārmedicīnas likumā” (turpmāk – likumprojekts) mērķis ir:1) pilnveidot nozari reglamentējošo normatīvo bāzi, kas nosaka administratīvo atbildību par dzīvnieku neapzīmēšanu un nereģistrēšanu, suņu pasu nepilnīgu vai neatbilstošu aizpildīšanu;2) pilnveidot mājas (istabas) dzīvnieku apzīmēšanas un reģistrācijas kārtību un noteikt maksas apmēru un samaksas kārtību par mājas (istabas) dzīvnieka reģistrēšanu.. Likumprojekts stāsies spēkā vispārējā kārtībā. |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Zemkopības ministrija iniciatīva  |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Spēkā esošo Ministru kabineta 2011. gada 21. jūnija noteikumu Nr. 491 “Mājas (istabas) dzīvnieku reģistrācijas kārtība” (turpmāk – noteikumi Nr. 491) 3. punkts paredz, ka mājas (istabas) dzīvnieku reģistrācijas prasību izpildi uzrauga un kontrolē vietējās pašvaldības saskaņā ar to saistošajiem noteikumiem, kā arī Pārtikas un veterinārais dienests (turpmāk – dienests) veterinārās uzraudzības objektos. Veterinārmedicīnas likuma 4. panta pirmās daļas 7. punktā ir noteikts, ka dienesta funkcija ir kontrolēt dzīvnieku apzīmēšanu un reģistrēšanu. Savukārt pašvaldībām šāda funkcija ir noteikta noteikumu Nr. 491 3. punktā. Lai nodrošinātu skaidru un nepārprotamu tiesību normu piemērošanu, ievērojot atbilstošu juridisko tehniku, nepieciešams papildināt Veterinārmedicīnas likumu ar 21.3 pantu, nosakot pašvaldību kompetenci likumā. Tas uzlabos izpratni par pašvaldību nozīmi dzīvnieku reģistrācijā un apzīmēšanā.Pašvaldībām šī nav jauna funkcija un nerada papildu administratīvo slogu. Veterinārmedicīnas likums pašreizējā redakcijā nosaka pienākumu dzīvnieku īpašniekiem vai turētājiem nodrošināt, lai suns ir apzīmēts ar mikroshēmu un reģistrēts Lauksaimniecības datu centra (turpmāk – datu centrs) mājas (istabas) dzīvnieku reģistra datubāzē (turpmāk – datubāze) līdz četru mēnešu vecumam (59. panta 17. punkts). Veterinārmedicīnas likuma 21. panta ceturtā daļa paredz, ka praktizējošs veterinārārsts mājas (istabas) dzīvnieku apzīmē ar mikroshēmu un izsniedz mājas (istabas) dzīvnieka pasi vai vakcinācijas apliecību. Savukārt mājas (istabas) dzīvnieku reģistrācijas kārtību nosaka noteikumi Nr. 491, kuri paredz, ka mājas (istabas) dzīvnieku datubāzē var reģistrēt pie praktizējoša veterinārārsta, vietējā pašvaldībā, datu centrā, izmantojot valsts pārvaldes pakalpojumu portālu [www.latvija.lv](http://www.latvija.lv) vai datu centra tīmekļvietnē pieejamo e-pakalpojumu. Situācija, kad dzīvnieka īpašniekam ir piedāvātas izvēles iespējas, kādā veidā reģistrēt savu dzīvnieku datubāzē, noved pie tā, ka vairākos gadījumos dzīvnieks sākotnēji netiek piereģistrēts. Tam ir dažādi iemesli, piemēram aizmāršība, cilvēku neizpratne, kā arī nezināšana par to, ka dzīvnieka apzīmēšana vēl nenozīmē dzīvnieka reģistrāciju datubāzē. Dzīvnieka apzīmēšana ar mikroshēmu, bet nereģistrēšana rada tādas pašas problēmas kā neapzīmēšana un nereģistrēšana. Lai efektīvāk risinātu šīs problēmas, nepieciešams noteikt, ka mājas (istabas) dzīvnieku apzīmē ar mikroshēmu, mājas (istabas) dzīvnieka pasi izsniedz un dzīvnieku pirmo reizi reģistrē datubāzē tikai un vienīgi praktizējošs veterinārārsts. Savukārt mājas (istabas) dzīvnieka īpašnieks saskaņā ar pašlaik spēkā esošo kārtību par mājas (istabas) dzīvnieku reģistrāciju nodrošina informācijas atjaunošanu datubāzē gadījumos, kad nepieciešams reģistrēt mājas (istabas) dzīvnieka turēšanas vietas maiņu, īpašnieka vai turētāja maiņu, dzīvnieka nāvi, pazušanu vai atrašanu.Vienlaikus ir jāparedz, ka Ministru kabinets nosaka maksas apmēru un samaksas kārtību par dzīvnieka reģistrāciju datubāzē. No 2020. gada 1. jūlija vairs nav paredzēts administratīvais sods par dzīvnieka nereģistrēšanu. Tikai dažu pašvaldību saistošajos noteikumos ir paredzēta administratīvā atbildība par dzīvnieka nereģistrēšanu un neapzīmēšanu. Šīm pašvaldībām būs nepieciešams precizēt saistošos noteikumus atbilstoši likumam. Kontroles institūcija (vietējā pašvaldība vai dienests) ir tiesīga izdot administratīvo aktu, kas uzliek par pienākumu novērst pārkāpumu atbilstoši Administratīvā procesa likumam. Tomēr Administratīvā procesa likuma piemērošana nav efektīva gadījumos, kad nav iespējams noskaidrot personu, kas ir atbildīga par dzīvnieka reģistrāciju (faktiskais īpašnieks vai faktiskais valdītājs). Pildot kontroles un uzraudzības funkcijas, policijai nav iespējams piemērot Administratīvā procesa likuma prasības bez primārās stadijas izpildes – atbildīgās personas jeb adresāta noskaidrošanas.Datubāzē ievadāmie dati par īpašniekiem tiek saņemti no suņa īpašnieka. Praksē, lai noskaidrotu administratīvā akta adresātu, policijas darbiniekiem publiskā vietā satiekot personu ar nereģistrētu suni (kam nav mikroshēmas), ir jānoskaidro, vai persona, kas suni izvedusi pastaigā, ir šā dzīvnieka faktiskā īpašniece, kurai ir pienākums suni reģistrēt. Diemžēl ir novēroti vairāki paņēmieni, kā personas mēģina izvairīties no atbildības vai apgrūtināt administratīvā procesa norisi. Policijas darbiniekiem tiek skaidrots, ka šis ir kādas paziņas suns vai arī ka tas ir pieklīdis, vai sniegti citi skaidrojumi, kādēļ konkrēti šai personai nav saistošs pienākums reģistrēt suni. Būtībā brīdī, kamēr vēl nav pierādīts, ka konkrētai personai ir likumā minētie pienākumi pret dzīvnieku, personai ir liecinieka statuss. Administratīvā procesa likums neparedz iestādei tādu procesuālo darbību kā liecinieka brīdināšana par kriminālatbildību par apzināti nepatiesas liecības sniegšanu vai par atteikšanos liecināt. To var tikai tiesa, tāpēc policijas rīcībā nav mehānisma, kā noskaidrot nereģistrēta dzīvnieka īpašnieku, un, tā kā likums neparedz datubāzē nereģistrēta dzīvnieka izņemšanu piespiedu kārtā, kontrolējošo iestāžu rīcības iespējas ir visai ierobežotas. Savukārt tiesības nopratināt liecinieku amatpersonai paredz Administratīvās atbildības likums. Darbojoties kopsakarā ar liecinieka brīdinājumu par kriminālatbildību pēc nepatiesas informācijas sniegšanas, šī procedūra dod iespēju noskaidrot personu, kas ir faktiskā dzīvnieka īpašniece. Turklāt Administratīvās atbildības likums paredz arī tādu izmeklēšanas darbību kā aptauja. Tā tiek īstenota tad, kad policijas darbinieki konstatē dzīvnieku, kas ir apzīmēts ar mikroshēmu, bet nav reģistrēts datubāzē. Šādos gadījumos Administratīvās atbildības likuma kārtībā var aptaujāt piegulošo māju iedzīvotājus, lai noskaidrotu suņa īpašnieka pazīmes vai dzīvesvietu.Sodu piemērošanas procedūra Administratīvās atbildības likuma kārtībā arī ļauj pilnvērtīgi ietekmēt vainīgo personu. Tā kā dzīvnieka nereģistrēšana var būt ilgstošs pārkāpums, likums pieļauj gadījumos, kad suņa īpašnieks sadarbojas ar policiju un samērīgā termiņā novērš pārkāpumu, lietu izbeigt un aprobežoties ar mutvārdu aizrādījumu, savukārt, ja dzīvnieka īpašnieks nenovērš pārkāpumu, piemērot naudas sodu, kā arī pēc reģistrācijas pienākuma izpildei noteiktā saprātīgā laika beigām konstatējot, ka pārkāpums nav novērsts, uzsākt jaunu administratīvā pārkāpuma procesu un sodīt atkārtoti tik daudz reižu, līdz pārkāpums tiek novērsts.Lai efektīvāk nodrošinātu kontroli un veicinātu, ka dzīvnieka īpašnieks ievēro normatīvo aktu prasības, Veterinārmedicīnas likums ir jāpapildina ar 64.1 pantu, paredzot sodu par mājas (istabas) dzīvnieka neapzīmēšanu ar mikroshēmu un nereģistrēšanu gadījumos, kad normatīvajos aktos noteikts šāds pienākums. Attiecīgi jāpapildina arī Veterinārmedicīnas likuma 82. pants, nosakot, ka administratīvā pārkāpuma procesu par pārkāpumiem mājas (istabas) dzīvnieka neapzīmēšanā ar mikroshēmu un nereģistrēšanā veiks dienests un pašvaldības policija vai pašvaldības administratīvā inspekcija. Administratīvā pārkāpuma atbilstība ir izvērtēta, ņemot vērā Ministru kabineta 2013. gada 4. februāra rīkojuma Nr. 38 "Par Administratīvo sodu sistēmas attīstības koncepciju" (turpmāk – rīkojums Nr. 38) 3. punktā noteiktos kritērijus", tas ir, nodarījuma bīstamība, sabiedriskais kaitīgums, nodarījuma sekas, nodarījuma aktualitāte, nodarījuma attiecināmība uz publiski tiesiskajām attiecībām. Naudas soda lielums ir samērots ar iepriekš spēkā esošo Latvijas Administratīvo pārkāpumu kodeksa 107. pantā noteikto: par dzīvnieku nereģistrēšanu normatīvajos aktos noteiktajā kārtībā, dzīvnieku neidentificēšanu (nemarķēšanu) uzliek naudas sodu fiziskajām personām no septiņiem līdz divsimt desmit *euro*, bet juridiskajām personām – no piecpadsmit līdz trīssimt piecdesmit *euro*. Veterinārmedicīnas likuma 21. panta sestajā daļā ir noteikts, ka praktizējošs veterinārārsts mājas (istabas) dzīvnieka pasi noformē saskaņā ar Komisijas 2013. gada 28. jūnija Īstenošanas regulu (ES) Nr. 577/2013 par identifikācijas dokumentu paraugiem suņu, kaķu un mājas sesku nekomerciālai pārvietošanai, teritoriju un trešo valstu saraksta izveidošanu un par deklarāciju formas, izkārtojuma un valodas prasībām atbilstoši Eiropas Parlamenta un Padomes Regulā (ES) Nr. 576/2013 paredzētajiem konkrētiem nosacījumiem, tas ir, norāda informāciju par dzīvnieka īpašnieku, dzīvnieku, tā identifikāciju, dokumenta izdošanu, vakcināciju u.c. Savukārt dienests apmāca veterinārārstus par pareizu mājas (istabas) dzīvnieku pasu aizpildīšanu. Ir svarīgi, lai mājas (istabas) dzīvniekiem izsniegtajā identifikācijas dokumentā (pasē) tiktu norādīta pareiza visa nepieciešamā informācija, jo tā apliecina datus par dzīvnieku (piemēram apmatojuma krāsu, identifikāciju u.c.), kā arī kalpo par dzīvnieka ceļošanas dokumentu. Pases, kas nav aizpildītas atbilstoši normatīvo aktu prasībām, ceļošanas laikā var radīt ļoti smagas tiesiskas sekas, tostarp dzīvnieka eitanāziju. Eiropas Parlamenta un Padomes 2013. gada 12. jūnija Regulā (ES) Nr. 576/2013 par lolojumdzīvnieku nekomerciālu pārvietošanu un par Regulas (EK) Nr. 998/2003 atcelšanu ir noteikta informācija, kas ir jānorāda dzīvnieka ceļošanas dokumentā (pasē), un tās 42. pants paredz, ka dalībvalstis izstrādā noteikumus par sankcijām, ko piemēro par šīs regulas pārkāpumiem. Tomēr normatīvajos aktos nav noteikta administratīvā atbildība veterinārārstiem par nepilnīgi aizpildītas vai normatīvo aktu prasībām neatbilstoši noformētas mājas (istabas) dzīvnieka pases izsniegšanu, tāpēc ir jāparedz sods par minētajiem pārkāpumiem, papildinot Veterinārmedicīnas likumu ar 64.2pantu un 82. pantā nosakot, ka administratīvā pārkāpuma procesu par minētajiem pārkāpumiem veic dienests. Administratīvā pārkāpuma atbilstība ir izvērtēta, ņemot vērā rīkojuma Nr. 38 3. punktā noteiktos kritērijus. Naudas soda lielums ir noteikts, izvērtējot nodarījuma bīstamību, sekas, aktualitāti un sabiedrisko kaitīgumu un samērots ar iepriekš spēkā esošo Latvijas administratīvo pārkāpumu kodeksa 166.9 pantu, kas noteica, ka par normatīvajos aktos noteiktajām kvalitātes prasībām neatbilstošu preču vai pakalpojumu piedāvāšanu vai pārdošanu uzliek naudas sodu fiziskajām personām līdz trīssimt piecdesmit *euro*, bet juridiskajām personām – līdz tūkstoš četrsimt *euro*.Likumprojekta pieņemšana pilnībā atrisinās minētās problēmas.Likumprojekts ir saskaņots ar Tieslietu ministrijas administratīvo pārkāpumu kodeksa darba grupu, un nav saņemti iebildumi vai priekšlikumi. |
| 3. | Projekta izstrādē iesaistītās institūcijas un publiskas personas kapitālsabiedrības | Pārtikas un veterinārais dienests, Latvijas pašvaldību savienība un Rīgas pilsētas pašvaldības policija |
| 4. | Cita informācija | Nav. |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Tiesiskais regulējums attiecas uz:1) mājas (istabas) dzīvnieku īpašniekiem;2) mājas (istabas) dzīvnieku turētājiem, ja mājas (istabas) dzīvnieku īpašnieks tos pilnvaro dzīvnieka reģistrācijai;3) praktizējošiem veterinārārstiem;4) pašvaldību darbiniekiem (pilnvarotajām personām); 5) dienesta darbiniekiem. Patlaban datu centra mājas (istabas) dzīvnieku reģistra datubāzē ir reģistrēti 154 753 mājas (istabas) dzīvnieki (147 654 suņi, 6968 kaķi un 109 seski).Patlaban datu centra mājas (istabas) dzīvnieku reģistra datubāzē netiek norādīta informācija par mājas (istabas) dzīvnieka turētāju.Pašlaik Latvijā ir reģistrēti 1060 sertificēti praktizējoši veterinārārsti.Mērķgrupas aptuveno lielumu vai to personu īpatsvaru, kuras būs pārkāpušas Veterinārmedicīnas likuma vai citu veterinārmedicīnas jomu regulējošo normatīvo aktu prasības, nav iespējams noteikt, jo nevar paredzēt, cik personu neizpildīs attiecīgajos normatīvajos aktos noteiktās prasības. |
| 2. | Tiesiskā regulējuma ietekme uz tautsaimniecību un administratīvo slogu | Likumprojekta tiesiskais regulējums nemaina likumprojektā noteikto administratīvo pārkāpumu subjektu tiesības un pienākumus, ne arī veicamās darbības. Likumprojekts nepalielina administratīvo slogu. |
| 3. | Administratīvo izmaksu monetārs novērtējums | Projekts šo jomu neskar. |
| 4. | Atbilstības izmaksu monetārs novērtējums | Projekts šo jomu neskar. |
| 5. | Cita informācija | Nav. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Rādītāji | 2019. gads | Turpmākie trīs gadi (*euro*) |
| 2020. | 2021. | 2022. |
| saskaņā ar valsts budžetu kārtējam gadam | izmaiņas kārtējā gadā, salīdzinot ar valsts budžetu kārtējam gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2020. gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2021. gadam | izmaiņas, salīdzinot ar vidēja termiņa budžeta ietvaru 2021. gadam |
| 1 | 2 | 3 | 4 | 5 | 6 | 7 | 8 |
| 1. Budžeta ieņēmumi |  |  |  |  |  |  |  |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi |  |  |  |  |  |  |  |
| 1.2. valsts speciālais budžets |  |  |  |  |  |  |  |
| 1.3. pašvaldību budžets |  |  |  |  |  |  |  |
| 2. Budžeta izdevumi |  |  |  |  |  |  |  |
| 2.1. valsts pamatbudžets |  |  |  |  |  |  |  |
| 2.2. valsts speciālais budžets |  |  |  |  |  |  |  |
| 2.3. pašvaldību budžets |  |  |  |  |  |  |  |
| 3. Finansiālā ietekme |  |  |  |  |  |  |  |
| 3.1. valsts pamatbudžets |  |  |  |  |  |  |  |
| 3.2. speciālais budžets |  |  |  |  |  |  |  |
| 3.3. pašvaldību budžets |  |  |  |  |  |  |  |
| 4. Finanšu līdzekļi papildu izde­vumu finansēšanai (kompensējošu izdevumu samazinājumu norāda ar "+" zīmi) |  |  |  |  |  |  |  |
| 5. Precizēta finansiālā ietekme |  |  |  |  |  |  |  |
| 5.1. valsts pamatbudžets |  |  |  |  |
| 5.2. speciālais budžets |  |  |  |  |
| 5.3. pašvaldību budžets |  |  |  |  |
| 6. Detalizēts ieņēmumu un izdevu­mu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā) |  |
| 6.1. detalizēts ieņēmumu aprēķins |  |
| 6.2. detalizēts izdevumu aprēķins |
| 7. Amata vietu skaita izmaiņas | Projekts šo jomu neskar. |
| 8. Cita informācija | Ieņēmumu ietekme uz valsts budžetu nav precīzi aprēķināma, jo sodu piemērošana nav tieši atkarīga no dienesta un pašvaldību īstenotajiem pasākumiem. Soda piemērošana nav dienesta un pašvaldību darbības uzdevums un mērķis. Sodu piemēro tikai gadījumos, kad persona nav ievērojusi normatīvā regulējumā noteiktās prasības. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |

|  |  |  |
| --- | --- | --- |
| 1. | Nepieciešamie saistītie tiesību aktu projekti | Likumprojekta normu ieviešanai jāsagatavo Ministru kabineta noteikumu projekts, kurā noteikta mājas (istabas) dzīvnieku apzīmēšanas un reģistrācijas kārtība, maksas apmērs par mājas (istabas) dzīvnieka reģistrēšanu un samaksas kārtība, un kurš aizstās patlaban spēkā esošos noteikumus Nr. 491. |
| 2. | Atbildīgā institūcija | Zemkopības ministrija |
| 3. | Cita informācija | Nav |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
|  |

|  |  |  |
| --- | --- | --- |
| 1. | Saistības pret Eiropas Savienību | Komisijas 2013. gada 12. jūnija Īstenošanas regula (ES) Nr. 576/2013 par lolojumdzīvnieku nekomerciālu pārvietošanu un par Regulas (EK) Nr. 998/2003 atcelšanu |
| 2. | Citas starptautiskās saistības |  Projekts šo jomu neskar. |
| 3. | Cita informācija | Nav.  |
| **1.tabula****Tiesību akta projekta atbilstība ES tiesību aktiem** |
| Attiecīgā ES tiesību akta datums, numurs un nosaukums |  Komisijas 2013. gada 12. jūnija Īstenošanas regula (ES) Nr. 576/2013 par lolojumdzīvnieku nekomerciālu pārvietošanu un par Regulas (EK) Nr. 998/2003 atcelšanu. |
| A | B | C | D |
| Attiecīgā ES tiesību akta panta numurs (uzskaitot katru tiesību akta vienību – pantu, daļu, punktu, apakšpunktu) | Projekta vienība, kas pārņem vai ievieš katru šīs tabulas A ailē minēto ES tiesību akta vienību, vai tiesību akts, kur attiecīgā ES tiesību akta vienība pārņemta vai ieviesta | Informācija par to, vai šīs tabulas A ailē minētās ES tiesību akta vienības tiek pārņemtas vai ieviestas pilnībā vai daļēji.Ja attiecīgā ES tiesību akta vienība tiek pārņemta vai ieviesta daļēji,  sniedz attiecīgu skaidrojumu, kā arī precīzi norāda, kad un kādā veidā ES tiesību akta vienība tiks pārņemta vai ieviesta pilnībā.Norāda institūciju, kas ir atbildīga par šo saistību izpildi pilnībā | Informācija par to, vai šīs tabulas B ailē minētās projekta vienības paredz stingrākas prasības nekā šīs tabulas A ailē minētās ES tiesību akta vienības.Ja projekts satur stingrākas prasības nekā attiecīgais ES tiesību akts, norāda pamatojumu un samērīgumu.Norāda iespējamās alternatīvas (t.sk. alternatīvas, kas neparedz tiesiskā regulējuma izstrādi) – kādos gadījumos būtu iespējams izvairīties no stingrāku prasību noteikšanas, nekā paredzēts attiecīgajos ES tiesību aktos |
| Regulas Nr. 576/2013 42. pants | Likumprojekta 4. pants (Veterinārmedicīnas likuma 64.2 pants) | Tiesību norma tiek pārņemta pilnībā. | Tiesību norma neparedz stingrākas prasības. |
| Kā ir izmantota ES tiesību aktā paredzētā rīcības brīvība dalībvalstij pārņemt vai ieviest noteiktas ES tiesību akta normas. Kādēļ? | Likumprojekts šo jomu neskar. |
| Saistības sniegt paziņojumu ES institūcijām un ES dalībvalstīm atbilstoši normatīvajiem aktiem, kas regulē informācijas sniegšanu par tehnisko noteikumu, valsts atbalsta piešķiršanas un finanšu noteikumu (attiecībā uz monetāro politiku) projektiem | Likumprojekts šo jomu neskar. |
| Cita informācija |  Nav. |
| **2.tabulaAr tiesību akta projektu izpildītās vai uzņemtās saistības, kas izriet no starptautiskajiem tiesību aktiem vai starptautiskas institūcijas vai organizācijas dokumentiem.Pasākumi šo saistību izpildei** |
| Projekts šo jomu neskar. |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Sabiedrības līdzdalība nodrošināta saskaņā ar Ministru kabineta 2009. gada 25. augusta noteikumiem Nr. 970 “Sabiedrības līdzdalības kārtība attīstības plānošanas procesā”, sagatavojot un publicējot paziņojumu par līdzdalības procesu. |
| 2. | Sabiedrības līdzdalība projekta izstrādē | Likumprojekts nosūtīts saskaņošanai Latvijas Pašvaldību savienībai un Latvijas Veterinārārstu biedrībai.Likumprojekts publicēts Zemkopības ministrijas tīmekļvietnē www.zm.gov.lv <https://www.zm.gov.lv/zemkopibas-ministrija/apspriesanas/likumprojekts-grozijumi-veterinarmedicinas-likuma-?id=950> un Ministru kabineta tīmekļvietnes sadaļā “Sabiedrības līdzdalība” no 2020. gada 6. līdz 20. augustam. |
| 3. | Sabiedrības līdzdalības rezultāti | Likumprojekts saskaņots ar Latvijas Veterinārārstu biedrību un Latvijas Pašvaldību savienību.Par Zemkopības ministrijas tīmekļvietnē publicēto likumprojektu iebildumi un priekšlikumi nav saņemti. |
| 4. | Cita informācija | Nav. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Pārtikas un veterinārais dienests, pašvaldības policija, administratīvā inspekcija, administratīvā komisija un apakškomisija |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Nav ietekmes uz pārvaldes funkcijām un institucionālo struktūru.Nav paredzēta jaunu institūciju izveide, esošu institūciju likvidācija vai reorganizācija, ne arī to ietekme uz institūcijas cilvēkresursiem. |
| 3. | Cita informācija | Nav. |

Zemkopības ministrs K. Gerhards

Kokare 67027066

edite.kokare@zm.gov.lv